На основу члана 20. Закона о ученичком и студентском стандарду („Сл. гласник РС“ број 18/2010, 55/2013 и 27/2018 – др. закон), члана 24. Правилника о смештају и исхрани ученика и студената („Сл. гласник РС“ број 36/2010 и 55/2012), Конкурса за пријем студената високошколских установа у Републици Србији у установе за смештај и исхрану студената за школску 2018/2019. годину и на основу Коначне ранг листе за „бруцоше“ , доносим јединствену

**ОДЛУКУ**

о праву на смештај студената прве године високошколских установа

На основу Коначне ранг листе за „бруцоше“ право на смештај у школској 2018/2019. години у Студентском центру Чачак остварило је првих седамдесет и три кандидата на овој листи.

Коначна ранг листа за „бруцоше“ је саставни део ове одлуке и биће истакнута на огласној табли Студентског центра Чачак и на интернет адреси центра.

Усељење примљених студената почиње 01. октобра и трајаће до 08. октобра 2018.године.

Студенти који се не уселе у назначеном року сматраће се да су одустали од становања у дому.

 ДИРЕКТОР

 СТУДЕНТСКОГ ЦЕНТРА ЧАЧАК

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Драган Јововић

Достављено:

* огласна табла СЦЧ,
* интернет адреса СЦЧ,
* архива.